Al-Qûshdji

Ala al-Dīn Ali ibn Muhammed eller Al-Qûshdji (født 1403 i Samarkand, død 1474 i Istanbul) var en muslimsk teolog, matematiker, lingvist og astronom, som det meste av sitt liv arbeidet ved hoffet til timuridherskeren Ulug Bek, og etter dennes død hos sultan Mehmet II i Istanbul.

Gjennom sine arbeider åpnet han for tanken om at jorden ikke nødvendigvis var universets stillestående sentrum (PDF), og han er derfor beskrevet som «en av de mange klassiske islamske astronomer som muliggjorde den kopernikanske revolusjonen.»Kilde for sitat og vurderinger er Amund Bjørsnøs' innledning til Klassiske islamske tekster, 2013. Et utdrag fra Al-Qûshdjis Kommentar til den konsise troslære (Sharh tadj-rid al-aqâ'id), som er et sent innlegg i debatten om forholdet mellom årsaksforklaringer og Allahs allmakt, er gjengitt i antologien Klassiske islamske tekster. 

Hans tilnavn Qûshdji kommer av det tyrkiske kuşçu (falkoner); hans far var Ulug Beks falkefanger. 

 Referanser 

Kategori:Islamske lærde
Kategori:Persiske astronomer
Kategori:Religiøse lærere og filosofer representert i bokserien Verdens hellige skrifter
Kategori:Personer fra Samarkand